శకుంతల (1966 సినిమా)

శకుంతల, మార్చి, 23,1966లో విడుదలైన ఒక తెలుగు సినిమా.పౌరాణిక బ్రహ్మ కమలాకర కామేశ్వరరావు దర్శకత్వంలో నందమూరి తారకరామారావు, బి. సరోజా దేవి, నాగయ్య ముఖ్య తారాగణం. ఈ చిత్రానికి సంగీతం ఘంటసాల వెంకటేశ్వరరావు సమకూర్చారు.

ప్రసిద్ధమైన కాళిదాసు సంస్కృత నాటకం అభిజ్ఞాన శాకుంతలం కథ ఆధారంగా ఈ సినిమా తీశారు. నర్తనశాల, హరిశ్చంద్ర సినిమాలు ఘన విజయం సాధించిన వెంటనే రాజ్యం పిక్చర్స్ వారు ఎన్.టి.ఆర్.తో మరొక సినిమా నిర్మాణానికి పూనుకొన్నారు. ముందుగా "నల దమయంతి" సినిమా తీద్దామని అనుకొన్నారు కాని ఆ కథలో "శని ప్రభావం" అధికంగా ఉన్నదని భావించి ఆ ప్రయత్నం విరమించుకొన్నారట. సినిమా భారీ తారాగణంతో, అన్ని హంగులతో తీశారు. విమర్శకులు మెచ్చుకొన్నారు. భరతునిగా బేబీ పద్మిని అభినయం, వన్యమృగాలతో నిర్భీతిగా నటించిన తీరు అందరినీ ఆకట్టుకొంది. కాని సామాన్య ప్రేక్షకులను అంతగా ఆకట్టుకోలేకపోయింది. 

 తారాగణం 

 నందమూరి తారక రామారావు_ దుష్యంతుడు 
 బి.సరోజాదేవి_ శకుంతల 
 ఉప్పలదడియం నాగయ్య_ కణ్వమహర్షి 
 రేలంగి వెంకట్రామయ్య_అచిగాడు, చేపలు పట్టుకునెవాడు 
 తిక్కవరపు వెంకట రమణారెడ్డి_ బుచ్చిగాడు, చేపలు పట్టేవాడు 
 బసవరాజు పద్మనాభం_మాదయ్య 
 ముక్కామల కృష్ణమూర్తి_ విశ్వామిత్రుడు 
 కె.వి.ఎస్.శర్మ_దుర్వాసుడు 
 గీతాంజలి_ అనసూయ 
 శారద_ప్రియంవధ 
 పుష్పవల్లి_ రాజమాత 
 ఇ.వి.సరోజ_ మేనక 
 నిర్మలమ్మ_ఆర్య గౌతమి 
 బేబీ కుట్టి పద్మిని_భరతుడు 
 వంగర వెంకటసుబ్బయ్య_ రాజ గురు 
 అల్లు రామలింగయ్య_ బంగారు వ్యాపారి 
 లంక సత్యం_ పడవ నడిపేవాడు . 

 సాంకేతిక వర్గం 

 దర్శకుడు: కమలాకర కామేశ్వరరావు 
 మాటలు: సముద్రాల రాఘవాచార్య 
 సంగీతం: ఘంటసాల వెంకటేశ్వరరావు 
 పాటలు, పద్యాలు: సముద్రాల రాఘవాచార్య, ఆరుద్ర, సింగిరెడ్డి నారాయణరెడ్డి, శ్రీరంగం శ్రీనివాసరావు, కొసరాజు రాఘవయ్య చౌదరి, దాశరథి కృష్ణమాచార్య, కందుకూరి  వీరేశలింగం 
 శ్లోకం: కాళిదాసు 
 నేపథ్య గాయకులు: పి.లీల, జె.వి.రాఘవులు, ఘంటసాల వెంకటేశ్వరరావు, పులపాక సుశీల, మాధవపెద్ది సత్యం, పిఠాపురం నాగేశ్వరరావు 
 ఛాయ గ్రహణం: యం.ఏ.రెహమాన్ 
 కూర్పు: వీరప్ప 
 నిర్మాత: లక్ష్మిరాజ్యం శ్రీధర్ 
 నిర్మాణ సంస్థ: రాజ్యం పిక్చర్స్ 
 విడుదల:23:03:1966.

పాటలు
 అనాఘ్రాతం పుష్పం సిసలైమనోనం (కాళీదాసు శ్లోకం) - ఘంటసాల
 అమ్మా శరణమ్మా ఇకనైన కరుణ గనవమ్మా ఓ అమ్మా - సుశీల , రచన: సముద్రాల సీనియర్ 
 అమ్మా శకుంతలా ఎందుకీ శోకము - పి.లీల  , రచన: శ్రీరంగం శ్రీనివాసరావు 
 ఆనందమౌనమ్మా అపరంజి బొమ్మ అత్తవారింటికి - ఘంటసాల,సుశీల బృందం - రచన: సముద్రాల
 కనరా మునిశేఖరా నినుకోరి దరిచేరినానురా కనరా మునిశేఖరా - సుశీల, రచన: సముద్రాల సీనియర్ 
 చల్లనివై శ్రమంబుడుపజాలిన తామర (పద్యం) - ఘంటసాల - రచన: కందుకూరి వీరేశలింగం
 చెలియ నీమేను తపియింపజేయుగాను పంచబాణుడు (పద్యం) - ఘంటసాల - రచన: సముద్రాల
 చెలులారా శకుంతల శ్రీమంతము సేయరే - పి. లీల బృందం , రచన: సముద్రాల సీనియర్ 
 తరతమ భేదంబు తలపక ధర్మము ముద్గాటించు (పద్యం) - ఘంటసాల - రచన: సముద్రాల
 నమ్మి నీమాట తన మనమ్మున - ఘంటసాల - రచన: సముద్రాల
 నాకంటి పాపవైనా నా ఇంటిదీపమైనా నీవే సుకుమార రారా ఓ వీరా - సుశీల, రచన: దాశరథి 
 నిర్దయా నిదయా నీమనంబేమో నేనెరుంగ (పద్యం) - సుశీల , రచన: సముద్రాల సీనియర్ 
 నీవు నేనూ కలసిననాడే నింగి నేల కలిసెనులే - ఘంటసాల,సుశీల - రచన: డా॥ సినారె
 పాతకాలపు నాటి బ్రహ్మదేవుడు మా జాతకాలు - పిఠాపురం,మాధవపెద్ది బృందం , రచన:కొసరాజు 
 మధుర మధుర సుమసీమ సుధలు కురియ వనసీమ - సుశీల బృందం, రచన: ఆరుద్ర 
 మదిలో మౌనముగా కదలె మధుర వీణా మదిలో - ఘంటసాల - రచన: డా॥ సినారె
 యశ్శివోనామరూపాభ్యాం (శ్లోకం) ఘంటసాల , రచన:కాళిదాస కృతం 
 యా స్సత్సద్వే శకుంతలేసి హృదయం ( కాళీదాసు శ్లోకం) - ఘంటసాల
 శెంగాయి కట్టిన సిన్నది చారడేసి కళ్ళు ఉన్నది మనసు - ఘంటసాల బృందం - రచన: కొసరాజు
 సదా శివ శిరోరత్నం శ్వేతవర్ణం నిశాకరం ( కాళీదాసు శ్లోకం) - ఘంటసాల
 సరసన నీవుంటే జాబిలి నాకేల మనసున నీవుంటే - ఘంటసాల,సుశీల - రచన: డా॥ సినారె

ఈ చిత్రంలో కాళిదాసు శ్లోకాలతో పాటు కందుకూరి వీరేశలింగం వ్రాసిన "చల్లనివై శ్రమింపుడు" అన్న పద్యాన్ని వాడారు.

మూలాలు

 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)
 సూర్య దినపత్రిక - 28 డిసెంబరు 2007లో "సూర్య చిత్ర" అనుబంధం వ్యాసం - వినాయకరావు రచన
 సి.హెచ్.రామారావు: ఘంటసాల 'పాట'శాల అను పాటల సంకలనం నుంచి.

వర్గం:ఎన్టీఆర్‌ సినిమాలు
వర్గం:తెలుగు సినిమా వ్యాసాల విస్తరణ ప్రాజెక్టు
వర్గం:రేలంగి నటించిన సినిమాలు
వర్గం:ముక్కామల నటించిన సినిమాలు
వర్గం:నాగయ్య నటించిన సినిమాలు
వర్గం:బి.సరోజాదేవి నటించిన సినిమాలు